Dissosiaatiohäiriö
Dissosiaatio- eli konversiohäiriöllä (F44) tarkoitetaan joko sivupersoonahäiriötä taikka ruumiillisia tai kognitiivisia oireita, joiden tulkitaan johtuvan psykiatrisesta sairaudesta, koska niille ei ole löytynyt somaattista syytä. Dissosiatiivisia ruumiillisia oireita kutsuttiin aiemmin hysteriaksi.
Mitokondriosairaus
MELAS:ia pidetään yleisimpänä mitokondriosairautena. Sairauden nimi on lyhenne sairauden englanninkielisestä nimestä "mitochondrial encephalopathy with lactic acidosis and stroke-like episodes" eli maitohappoasidoosia ja sairauskohtauksia aiheuttava mitokondriosairaus. MELAS aiheuttaa oireita ensisijaisesti aivoissa ja lihaksissa, koska ne toimivat eniten oksidatiivisen aineenvaihdunnan varassa. MELAS:in oireita ovat muun muassa maitohappoasidoosi ja aivojen toiminnan heikentyminen. Lievempiin taudinkuviin kuuluvat diabetes, migreeni, kuulonalenema tai silmän verkkokalvon sairaus. MELAS voi aiheuttaa myös aineenvaihdunnallisia ongelmia ja kehitysviivästymää. Taudinkuva voi vaikeutua iän myötä ja erityisesti aineenvaihdunnallisissa stressitilanteissa. MELAS johtuu mitokondrion DNA:n pistemutaatiosta. Osa mutaation kantajista on kuitenkin oireettomia.